En 39-årig mand fra Tylstrup kørte tidligt lørdag morgen i havnen ved Strandvejen i Aalborg. Sammen med sin Skoda var han på vej mod bunden af Limfjorden, da en ung mand kom til ham til undsætning. En 19-årige mand så uheldet ske, og hoppede direkte i havnen for at redde manden i bilen. Imens ringede en anden mand til alarmcentralen. Bilen stod under vand, da den 19-årige redningsmand fik åbnet døren til førersæddet og hjulpet den 39-årige ud af bilen og op fra det kolde vand. Ingen af mændene pådrog sig skader ved uheldet, der skete klokken 6.20 lørdag morgen. Den 39-årige mand har senere forklaret til politiet, at han overså skiltningen på havnen, og derfor endte i fjorden. Nordjyllands Politi har rutinemæssigt udtaget en blodprøve, der skal klarlægge om manden havde alkohol i blodet.

Opsummering:
En 39-årig mand blev reddet af en forbikørende, efter bilen var kørt i havnen tæt ved Limfjordsbroen.